Document ID: 32004R2065

UREDBA KOMISIJE (ES) št. 2065/2004
z dne 30. novembra 2004
o ukinitvi lova na trsko za plovila, ki plujejo pod nemško zastavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, določa kvote za trsko za leto 2004 (2).
(2)
Za zagotovitev izpolnjevanja določb o količinskih omejitvah ulova staleža, za katerega velja kvota, mora Komisija določiti datum, od katerega se šteje, da je ulov plovil pod zastavo države članice izčrpal dodeljeno kvoto.
(3)
Po podatkih, sporočenih Komisiji, je ulov trske v vodah območja ICES I in IIb s plovili, ki plujejo pod nemško zastavo ali so registrirana v Nemčiji, dosegel dodeljeno kvoto za leto 2004. Nemčija je prepovedala ribolov tega staleža od 22. oktobra 2004. Zato se upošteva ta datum -
SPREJELA NASLEDNJO UREDBO:
Člen 1
Za ulov trske v vodah območja ICES I in IIb s plovili, ki plujejo pod nemško zastavo ali so registrirana v Nemčiji, se šteje, da je izčrpal Nemčiji dodeljeno kvoto za leto 2004.
Ribolov trske v vodah območja ICES I in IIb je za plovila, ki plujejo pod nemško zastavo ali so registrirana v Nemčiji, prepovedan, kakor je prepovedano tudi skladiščenje na krovu, pretovarjanje in iztovarjanje staleža, ki so ga ta plovila ulovila po datumu začetka uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 22. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2004

Labels: 8
18
6